**FISA MASURII M 4.3**

**Denumirea masurii:** **Dezvoltarea infrastructurii sociale in teritoriul GAL prin proiecte integrate**

**CODUL Masurii: M 4.3**

**Masura / DI: M 4.3 / 6B**

**Tipul masurii: X INVESTITII**

 □ SERVICII

□SPRIJIN FORFETAR

**1.Descrierea generala a masurii, inclusiv a logicii de interventie a acesteia si a contributiei la prioritatile strategiei, la domeniile de interventie, la obiectivele transversale si a complementaritatii cu alte masuri din SDL**

Analiza SWOT realizata in cuprinsul Capitolului III ofera o privire de ansamblu asupra situatiei existente in prezent la nivel de infrastructura, servicii si calitatea vietii in teritoriul GAL Stefan cel Mare, fapt ce determina iminenta existentei unor decalaje in raport cu zonele urbane. Prin intermediul masurii 4.3 se urmareste dezvoltarea structurilor pentru infiintarea si modernizarea (inclusiv dotarea) gradinitelor si infiintarea si modernizarea (inclusiv dotarea) creselor precum si a infrastructurilor de tip after-school din teritoriul GAL, dezvoltarea infrastructurilor sanitare si sociale — investitii in reabilitarea/modernizarea/extinderea/ dotarea centrelor comunitare de interventie integrata, a infrastructurii de servicii sociale fara componenta rezidentiala (centre de zi, centre „respiro”, centre de consiliere psihosociala, centre de servicii de recuperare neuromotorie de tip ambulatoriu etc.). Se impune ca abordarea la nivel comunitar sa fie integrata si orientata pe nevoile comunitatii. Proiectele integrate sunt cele care includ activitati combinate din domenii precum: educatie (educatia timpurie de nivel anteprescolar si prescolar, invatamant primar si secundar, inclusiv a doua sansa si reducerea parasirii timpurii a scolii), ocupare, locuire, furnizarea de servicii (sociale / medicale / medico-sociale), inclusiv prin sustinerea prezentei si activitatii asistentilor sociali, asistentilor medicali comunitari, mediatorilor scolari si sanitari (inclusiv romi), insotitorilor persoanelor cu dizabilitati, precum si a altor persoane cheie pentru furnizarea acestor servicii. Accesarea de finantari nerambursabile pentru reabilitarea institutiilor publice locale: scoli, dispensare comunale, sau alte obiective de interes social este calea spre o dezvoltare durabila si sigura a comunitatilor locale si cresterea implicita a nivelului de trai.

**Obiectiv de dezvoltare rurala:** Obtinerea unei dezvoltari teritoriale echilibrate a economiilor si comunitatilor rurale, inclusiv crearea si mentinerea de locuri de munca

**Obiective specifice ale masurii:** Reducerea saraciei si imbunatatirea calitatii vietii; Conservarea mostenirii culturale; Imbunatatirea conditiilor de viata a locuitorilor prin dezvoltarea spatiilor publice locale, Cresterea numarului de locuitori din teritoriul GAL care beneficiaza de servicii imbunatatite.

**Masura contribuie la prioritatea prevazuta la art. 5, Reg. (UE) nr. 1305/2013: P6** — Promovarea incluziunii sociale, a reducerii saraciei si a dezvoltarii economice in zonele rurale

**Masura corespunde obiectivelor** **art.** **20 din Reg. (UE) nr. 1305/2013.**

**Masura contribuie la Domeniul de interventie:** 6B. Incurajarea dezvoltarii locale in zonele rurale (*Art. 5, al. 6, lit. b din Reg. (UE) nr. 1305/2013*).

**Masura contribuie la obiectivele transversale ale Reg. (UE) nr. 1305/2013:**  mediu, clima si inovare in conformitate cu art. 5, Reg. (UE) nr. 1305/2013).

**Complementaritatea cu alte masuri din SDL**: —

**Sinergia cu alte masuri din SDL:** M 4.1, M 4.2, M 4.4, M 4.5 (DI: 6B, 6A)

**2. Valoarea adaugata a masurii**

Proiectele depuse pe aceasta masura vor avea in vedere rezolvarea problemelor identificate in analiza SWOT la nivel de GAL, vor imbunatati in final conditiile de trai si vor crea cadrul ideal pentru cresterea bunastarii celor care locuiesc in acest teritoriu.

Valoarea adaugata se va traduce prin utilizarea punctelor tari si a oportunitatilor identificate in analiza SWOT in vederea eliminarii punctelor slabe si diminuarii sau contracararii amenintarilor. In Ghidul masurii se va preciza ca toate proiectele sa tina cont de specificul local si de nevoile identificate si transpuse in SDL si sa fie complementare criteriilor de eligibilitate specifice POCU - CPP aferente *Axei prioritare 5 - Dezvoltare locala plasata sub responsabilitatea comunitatii*; Obiectivul tematic 9: Promovarea incluziunii sociale, combaterea saraciei si a oricarei forme de discriminare; Prioritatea de investitii 9.vi: Strategii de dezvoltare locala plasate sub responsabilitatea comunitatii; Obiectivul specific 5.2: Reducerea numarului de persoane aflate in risc de saracie si excluziune sociala din comunitatile marginalizate din zona rurala si orase cu o populatie de pana la 20.000 locuitori prin implementarea de masuri/ operatiuni integrate in contextul mecanismului de DLRC.

**3. Trimiterea la alte acte legislative**

* R(UE) nr. 1303/2013 de stabilire a unor dispozitii comune privind Fondul european de dezvoltare regionala, Fondul social european, Fondul de coeziune, Fondul european agricol pentru dezvoltare rurala si Fondul european pentru pescuit si afaceri maritime, precum si de stabilire a unor dispozitii generale privind Fondul european de dezvoltare regionala, Fondul social european, Fondul de coeziune si Fondul european pentru pescuit si afaceri maritime si de abrogare a R (CE) nr. 1083/2006 al Consiliului;
* R (UE) nr. 480/2014 de completare a R (UE) nr. 1303/2013;
* R (UE) nr. 808/2014 de stabilire a normelor de aplicare a R (UE) Nr. 1305/2013;
* Hotararea Guvernului nr. 866/2008 privind aprobarea nomenclatoarelor calificarilor profesionale pentru care se asigura pregatirea din invatamantul preuniversitar precum si durata de scolarizare;
* Legea nr. 263/2007 privind infiintarea, organizarea si functionarea creselor;
* Legea nr. 215/2001 a administratiei publice locale - republicata, cu modificarile si completarile ulterioare;
* Hotararea Guvernului nr. 26/2000 cu privire la asociatii si fundatii, cu modificarile si completarile ulterioare;
* Legea nr. 143/2007 privind infiintarea, organizarea si desfasurarea activitatii asezamintelor culturale, cu modificarile si completarile ulterioare;
* Hotararea Guvernului nr. 18/2015 pentru probarea Strategiei Guvernului Romaniei de incluziune a cetatenilor romani apartinand minoritatii rome pentru perioada 2015-2020, cu modificarile si completarile ulterioare;
* Hotararea Guvernului nr. 383/2015 pentru aprobarea Strategiei Nationale privind incluziunea socialasi reducerea saraciei pentru perioada 2015-2020;
* Hotararea Guvernului nr. 867/2015 pentru aprobarea Nomenclatorului serviciilor sociale, precum si a regulamentelor-cadru de organizare si functionare a serviciilor sociale;
* Ordinul ministrului muncii, familiei si protectiei sociale nr. 1372/2010 privind aprobarea Procedurii de autorizare a unitatilor protejate;
* Ordinul viceprim-ministrului, ministrul dezvoltarii regionale si administratiei publice nr. 189/2013 pentru aprobarea reglementarii tehnice "Normativ privind adaptarea cladirilor civile si spatiului urban la nevoile individuale ale persoanelor cu handicap, indicativ NP 051-2012 - Revizuire NP 051/2000";
* Ordinul ministrului muncii, familiei, protectiei sociale si persoanelor varstnice nr. 1838/2014 privind aprobarea liniilor de subventionare prioritare in domeniul asistentei sociale pentru anul 2015, respectiv unitatile de asistenta sociala si capitolele de cheltuieli pentru care asociatiile si fundatiile pot solicita subventii de la bugetul de stat, pentru anul 2015, in baza prevederilor Legii nr. 34/1998 privind acordarea unor subventii asociatiilor si fundatiilor romane cu personalitate juridica, care infiinteaza si administreaza unitati de asistenta sociala;
* Ordinul ministrului muncii, familiei, protectiei sociale si persoanelor varstnice nr. 424/2014 privind aprobarea criteriilor specifice care stau la baza acreditarii furnizorilor de servicii sociale;
* Ordinul ministrului muncii, familiei, protectiei sociale si persoanelor varstnice nr. 2126/2014 privind aprobarea Standardelor minime de calitatea pentru acreditarea serviciilor sociale destinate persoanelor varstnice, persoanelor fara adapost, tinerilor care au parasit sistemul de protectie a copilului si altor categorii de persoane adulte aflate in dificultate, precum si pentru serviciile acordate in comunitate, serviciilor acordate in sistem integrat si cantinelor sociale;
* Ordinul ministrului muncii, familiei, protectiei sociale si persoanelor varstnice nr. 31/2015 privind aprobarea Instructiunilor pentru completarea fiselor de autoevaluare pentru serviciile destinate prevenirii separarii copilului de parintii sai, precum si pentru realizarea protectiei speciale a copilului separat, temporar sau definitiv, de parintii sai;
* Ordinul ministrului muncii, familiei, protectiei sociale si persoanelor varstnice nr. 67/2015 privind aprobarea Standardelor minime de calitate pentru acreditarea serviciilor sociale destinate persoanelor adulte cu dizabilitati;
* Ordinul ministrului muncii, familiei, protectiei sociale si persoanelor varstnice nr.1343/2015 privind aprobarea Instructiunilor de completare a fiselor de autoevaluare pentru serviciile sociale din domeniul protectiei victimelor violentei in familie.
* Hotărârea nr. 978/2015 privind aprobarea standardelor minime de cost pentru serviciile sociale şi a nivelului venitului lunar pe membru de familie în baza căruia se stabileşte contribuţia lunară de întreţinere datorată de către susţinătorii legali ai persoanelor vârstnice din centrele rezidenţiale

**4. Beneficiari directi/indirecti (grup tinta)**

Beneficiarii directi:

* Comunele, orașele si asociatiile acestora conform legislatiei nationale in vigoare din teritoriul GAL Ștefan cel Mare;
* ONG-uri definite conform legislatiei in vigoare;
* Parteneriat între autoritatea publică locală și un furnizor de servicii sociale;
* Furnizorii de servicii sociale;
* GAL-ul — in cazul in care nici un alt solicitant nu-si manifesta interesul si se aplica masuri de evitare a conflictului de interese.

Beneficiarii indirecti:

* Populatia care beneficiaza de servicii imbunatatite.

**5. Tip de sprijin**

* Rambursarea costurilor eligibile suportate si platite efectiv;
* Plati in avans, cu conditia constituirii unei garantii bancare sau a unei garantii echivalente corespunzatoare procentului de 100 % din valoarea avansului, in conformitate cu art. 45 (4) si art. 63 ale Reg. (UE) nr. 1305/2013.

**6. Tipuri de actiuni eligibile si neeligibile**

**Actiuni eligibile:**

* actiuni materiale si imateriale care conduc la construirea sau reconstruirea, modernizarea, reabilitarea, extinderea, dotarea centrelor sociale/infrastructuri sociale, pentru servicii sociale prevazute in HG 867/2015 pentru aprobarea Nomenclatorului serviciilor sociale, precum si a regulamentelor–cadru de organizare si functionare a serviciilor sociale, cu exceptia serviciilor sociale cu cazare pe timp nedeterminat (infrastucturii de tip rezidential).
* achiziția microbuzelor în cazul proiectelor sociale este eligibilă corelat cu activitățile propuse;
* investiții în crearea, îmbunătățirea și extinderea tuturor tipurilor de infrastructuri sociale la scară mică, inclusiv investiții în domeniul energiei provenite din surse regenerabile și al economisirii energiei;
* infiintarea si modernizarea (inclusiv dotarea) creselor precum si a infrastructurii de tip after-school, numai a celor din afara incintei scolilor din mediul rural, inclusiv demolarea, in cazul in care expertiza tehnica o recomanda;
* dezvoltarea infrastructurii sanitare si sociale - investitii in reabilitarea / modernizarea / extinderea / dotarea centrelor comunitare de interventie integrata, a infrastructurii de servicii sociale fara componenta rezidentiala (centre de zi, centre „respiro”, centre de consiliere psihosociala, centre de servicii de recuperare neuromotorie de tip ambulatoriu etc.).

**Actiuni neeligibile:**

* cheltuielile cu achizitionarea de bunuri si echipamente „second hand”;
* cheltuieli efectuate inainte de semnarea contractului de finantare a proiectului cu exceptia costurilor generale definite la art. 45, alin 2 litera c) a R (UE) nr. 1305 / 2013 care pot fi realizate inainte de depunerea cererii de finantare;
* cheltuieli cu achizitia mijloacelor de transport pentru uz personal si pentru transport persoane;
* cheltuieli cu investitiile ce fac obiectul dublei finantari care vizeaza aceleasi costuri eligibile;
* in cazul contractelor de leasing, celelalte costuri legate de contractele de leasing, cum ar fi marja locatorului, costurile de refinantare a dobanzilor, cheltuielile generale si cheltuielile de asigurare;
* cheltuieli neeligibile in conformitate cu art. 69, alin (3) din R (UE) nr. 1303 / 2013 si anume: dobanzi debitoare, cu exceptia celor referitoare la granturi acordate suborma unei subventii pentru dobanda sau a unei subventii pentru comisioanele de garantare;
* achizitionarea de terenuri neconstruite si de terenuri construite;
* taxa pe valoarea adaugata, cu exceptia cazului in care aceasta nu se poate recupera in temeiul legislatieinationale privind TVA‐ul sau a prevederilor specifice pentru instrumente financiare;
* contributia in natura, Costuri privind inchirierea de masini, utilaje, instalatii si echipamente;
* costuri operationale inclusiv costuri de intretinere si chirie.

**7. Conditii de eligibilitate**

* Investitia trebuie sa demonstreze oportunitatea si necesitatea socio-economica prin intermediul Studiului de fezabilitate/Documentația de Avizare a Lucrărilor de Intervenții;
* Solicitantul trebuie sa se incadreze in categoria beneficiarilor eligibili;
* Solicitantul trebuie sa se angajeze sa asigure intretinerea / mentenanta investitiei pe o perioada de minim 5 ani de la ultima plata;
* Solicitantul trebuie sa nu fie in insolventa, incapacitate de plata sau procedura de faliment;
* Investitia trebuie sa se incadreze in cel putin unul din tipurile de sprijin prevazute prin masura;
* Investitia sa se realizeze in teritoriul GAL Stefan cel Mare;
* Investitia trebuie sa fie in corelare cu orice strategie de dezvoltare nationala / regionala / judeteana / locala aprobata, corespunzatoare domeniului de investitii;
* Investitia trebuie sa respecte Planul Urbanistic General.
* Solicitantul trebuie sa se angajeze ca va asigura sustenabilitatea proiectului depus in cadrul masurii din surse proprii sau din alte surse de finantare, precum accesarea Axei 5, Obiectivul specific 5.2. din cadrul Programului Operational Capital Uman 2014-2020;
* Proiectele vor asigura funcționarea prin operaționalizarea infrastructurii de către o entitate acreditată ca furnizor de servicii sociale, care trebuie dovedită la depunerea proiectului/cererii de finanțare.

**8. Criterii de selectie**

* Proiectul creeaza locuri de munca, inclusiv pentru persoane cu dizabilitati;
* Proiecte care deservesc cat mai multi locuitori in raport cu cost/beneficiu/calitate;
* Gradul de saracie al beneficiarilor indirecti ai proiectului;
* Proiectul contine componente inovative social;
* Proiectul contine componente de promovare a egalitatii dintre barbati si femei si a integrarii de gen, cat si prevenirea oricarei discriminari pe criterii de sex, origine rasiala sau etnica, religie sau convingeri, handicap, varsta sau orientare sexuala sau de protectia mediului.
* Investitia vizeaza proiectele integrate sunt cele care includ activitati combinate din domenii precum: educatie, ocupare, locuire, furnizarea de servicii (sociale/medicale/ medico-sociale).

**9. Sume (aplicabile) si rata sprijinului**

Sprijinul public nerambursabil al unui proiect este de minim 5.000 euro si maxim 136.089,08 euro.

Intensitatea sprijinului public nerambursabil din totalul cheltuielilor eligibile este astfel:

- pentru operatiunile generatoare de venit pana la 90%;

 - pentru operatiunile generatoare de venit cu utilitate publica – pana la 100%;

 - pentru operatiunile negeneratoare de venit pana la 100%.

**10. Indicatori de monitorizare**

Populatia neta din mediul rural care beneficiaza de servicii/infrastructuri imbunatatite.

Numărul de locuri de muncă create.